JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
NUREKSAIN WANGUN INTRINSIK LAN GUNA SARAT GEGURITAN KI UNTUNG SURAPATI OLIH DEWA PUTU TEGEG
Ni Made Meriyantini 1, IB. Ludy Paryatna 1 , KT. Paramarta 2
Jurusan Pendidikan Bahasa Bali Fakultas Bahasa dan Seni Universitas Pendidikan Ganesha Singaraja, Indonesia
e-mail: {meriyantini@gmail.com 1 . idabagusludy@gmail.com 1 . paramarta@gmail.com 2. }@undiksha.acc.id

## KUUB
Tetilikan  puniki  matetujonnlatarang(1)  wangun intrinsik saking  geguritan  Ki  Untung Surapati, (2) guna sarat nase wenten ring geguritan Ki untung Surapati. Jejering tetilikan inggih  punika  geguritan  Ki  untung  Surapati  olih  Dewa  Putu  Tegeg.  Panandang  tetilikan inggih punika wangun intrinsik lan guna sarat. Tetilikan puniki nganggen palihan tetilikan deskriptifkualitatif. Data  tureksa  sane  kaanggen  minakadi identifikasi  data , reduksi dataklasifikasi  data,  interpretasi  data, lan  panyutetan.    Pikolih  ring  tetilikan  puniki  (1) wangun intrinsik ring  geguritan  Ki  Untung  Surapati  sampun  kawangun  olih  wangun  kria sastra  sane  jangkep  minakadi  unteng  (tema),  lelintihan  (alur), insiden, genah  utawi  latar, pragina  utawi  lakon  (tokoh),  piteket  (amanat),  paribasa  (bahasa),  lan    pagenahan  sang pangawi (sudut pandang), (2) guna sarat minakadi nilai kawiranegaraan, nilai etika utawi susila, nilai satia, nilai sejarah utawi babad.Saking tetilikan puniki kaaptiangmajeng ring krama  Bali  prasida  nglestariang  budaya  lan  kria  sastra  Bali  utaminyane  geguritan, majeng  sang  panguacen  kaptiang  prasida  ngicenin  paweweh  kaweruhan  indik  wangun intrinsik kria sastra miwah guna sarat sane wenten ring geguritan Ki Untung Surapati olih Dewa Putu Tegeg lan majeng panilik sane lianan mangda prasida nganggen pratiwimba ri kala makarya tetilikan sane kantun mapaiketan sareng tetilikan puniki.
Kruna jejaton : geguritan, guna sarat , wangun intrinsik

## ABSTRAK
Penelitian  ini  bertujuan  untuk  menjelaskan  tentang  (1)  unsur  intrinsik  dari  geguritan  Ki Untung  Surapati,  (2)  nilai    karakter  Ki  Untung  Surapati.  Objek  dari  penelitian  adalah geguritan  Ki  Untung  Surapati.  Subjek  dari  penelitian  adalah  unsur    intrinsik  dan  nilai karakter.  Penelitian  ini  menggunakan  penelitian  deskriptif  kualitatif.  Metode  penelitian yang  digunakan  adalah  identifikasi  data,  reduksi  data  klasifikasi  data,  interpretasi data,dan  kesimpulan.  Hasil  dari  penelitian  ini  adalah  (1)  unsur  intrinsik  dari  geguritan  Ki Untung Surapati sudah dibentuk oleh unsur karya sastra yang lengkap seperti tema, alur, insiden  atau  konflik,  latar,  penokohan,  amanat,  bahasa,  dan  sudut  pandang.  (2)  nilai karakter yang terkandung dalam penelitian ini adalah nilai kepahlawanan, nilai etika, nilai kesetiaan,  dan  nilai  sejarahBerdasarkan  penelitian  ini  diharapkan  masyarakat  Bali  bisa melestarikan  budaya  dan  karya  sastra    Bali  yaitu  mengenai  geguritan,  untuk  pembaca diharapkan  bisa  menberikan  edukasi  tentang  unsur  intrinsik  karya  sastra  dan  nilai karakter.  Untuk  peneliti  yang  lain  supaya  bisa  menjadikan  contoh  disaat  melaksanakan penelitian yang berkaitan dengan penelitian ini.
Kata kunci : geguritan, nilai karakter, unsur intrinsik
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)

## ABSTRACT
This research aimed to explain about 1. Instrinsic element of geguritan Ki Untung Surapati,  2.  Character  value  of  Ki  Untung  Surapati.  The  object  of  the  research  was geguritan  Ki  Untung  Surapati.  The  research  subjects  were  instrinsic  element  and character  value.  This  research  used  descriptive  qualitative  research.  The  research method  which  was  used  were  dentification  data,  classification  data  reduction  data, interpretation data, and conclusion. The results of this study were 1. Instrinsic element of geguritan  Ki  Untung  Surapati  such  as  theme,  plot,  incident  or  conflict,  background, characterization,  mandate,  language,  and  point  of  view.  2.  The  character  values contained  in  this  study  were  heroic  values,  ethical  values,  loyalty  values,  and  historical values.  The  conclusion  of  this  study  had  been  constracted  by  a  complete  instrinsic element.  Based  on  this  research,  it  was  hoped  that  Balinese  people  could  preserve Balinese  culture  and  literature  about  geguritan,  because  the  reader  was  expected  to provide  educational  elements  of  instrinsic  literary  works  and  character  values.  For  other researchers to be able to make an example while doing research related to this research.
Keyword : geguritan, character value, instrinsic element.

## PURWAKA
Pulo  Bali  sampun  kaloktah pinaka  pulo  sane  akeh  madue  budaya tradisional. Budaya  punika  minakadi seni  tari,  seni  tabuh,  seni  ukir  lan  sane lianan,  indike  punika  budaya  Bali  masih akeh madue kaluihan inggih punika seni sastra  sane  ngantos  mangkin  wenten lan  leket  ring  kramane.  Seni  sastra punika kasengguh kasusastraan. Krama Hindu  ring  Bali  patut  bangga  antuk kawentenan  kasusastraan  sane  banget akeh  wenten  ring  Bali.  Kasusastraan punika  pinaka  tetamian  leluhur  sane kawarisang  ngantos  mangkin.  Wenten makudang-kudang tetamian kasusastran  sane  wenten  ring  Bali inggih  punika  tetemian  sekadi  babad, usada, lan sane lianan. Lianan tetamian punika  Bali  masih  madue  kasusastraan sakadi satua, kidung, kekawin, geguritan lan  sane  lianan.  Olih  krana  punika tetamian  kasusastraan  punika  patut kalestariang  sumangdane  kasusastraan punika nenten rered. Yening selehin malih kasusastraan punika nenten ja nganggen  basa  Bali  kemanten,  nanging saluirin tetamiansasuratan, inggian sane nganggen  basa  Bali  miwah  basa  Jawa Kuna
sakadi
kekawin, sloka,
parwamiwah  sane  tiosan.  Dados  nyane kasusastran  Bali  punika  saluirin  reriptan pangweruh,  utawi  ajah-ajahan  sane kasurat  antuk  basa  Bali  lan  Basa  Jawa Kuna,  tur  katami  ngantos  mangkin.
Gautama, (2007: 35) nlatarang
kasusastraan  Bali  kawangun  antuk makudng-kudang  wentuk  inggih  punika gancaran, palawakia lan tembang.
Lumbrah nyane kasusastraan Bali wenten
kalih soroh, luir ipun kasusastraan  Bali  purwa  (trasisional), lan  kasusastraan  Bali  anyar  (modern). Kasusastraan  Bali  purwa  inggih  punika kriya  sastra  sane  wentensakingdumun sane danging nyane ngunggahang  indik tattwa sane pinih becik kanggen sasuluh ring kahuripan. Selantur nyane kasusastraan  Bali  anyar  inggih  punika kriya sastra sane sampun polih nglimbak  saking  wangun-wangun  kriya sastra  anyar.  Kasusatraan  Bali  anyar wenten  sane  marupa  gancaran  anyar lan puisi anyar.
Kacingak  saking  kasusastraan Bali  purwa  prasida kakepah dados kalih soroh  inggih  punika  gancaran  (prosa) lan  tembang  (puisi).  Sane  kabaos gancaran  inggih  punika  kriya  sastra sane  nenten  kaiket  antuk  uger-uger paletan,  imbanyane  sakadi  satua  lan sane  linan.  Selanturnyane  tembang inggih punika gegendingan sane madaging indik ajah-ajahan sane
katujuang  majeng  ring  para  janane sumangdane prasida kadadosang sasuluh  ring  kauripan.  Kasusastraan tembang  silih  sinunggilnyane  geguritan sane marupa pahan pupuh. Geguritan
inggih punika
kasusastraan  Bali  purwa  sane  marupa puisi . Nanging  yening kacingakin saking
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
daging  Geguritan  punika  kriya  sastra prosa.  Indike  punika  geguritan  rumasuk ring puisi  naratif. Geguritan  inggih punika puisi naratif sane nenten prasida kawedarang  nganggen teoripuisi anyar manten,  nanging  Geguritan  prasida kawedarang  nganggen  wangun-wangun saking  sakancang  pupuh.  Geguritan punika  masih  prasida  kucap  paletan tembang  krana  kriya  sastra  paletan punika  ngutamayang  tembang. Wangun paletan  tembang  wenten  tiga  inggih punika: wangun swara, wangun lambang,  lan  wangun  daging  (Granoka, 1981: 2). Geguritan  madue  wentuk  sane unik miwah khas sane  dados  ceciren kedaerahan, antuk punika ring sajaroning reriptannyne nganggen kaweruhan  indik  paletan  tembang  sane kawentuk  saking  wangunsuara.  wangun pralambang,  miwah unsur daging  sane dahat relevan teler  dados  penyangkan ring  sajaroning  ngaji  indik  Geguritan. Geguritan  Ki  Untung  Surapati  inggih punika  silih  sinunggil  kriya  sastra  Bali purwa  sane  kaiket  antuk  uger-uger paletan  tembang,  dadosnyane  wentuk punika  prasida  kacingak  saking  wangun intrinsik lan guna saratnyane. Ngwacen Geguritan punika nenten  ja  sekadi  ngwacen  kriya  sastra prosa. Geguritan  punika  marupa  pupuh lan pupuh punika kaiket sane kawastanin  pada  lingsa.  Pada  lingsa inggih  punika  kecap  wanda  miwah wangun suara ring panguntat sajaroning acarik  lan  akeh  carik  sajaroning  apada. Sili  sinunggil  imba  pada  lingda  ingggih punika  Pupuh  Sinom  maduwe  cihna ramah, lan ceria. Ring  pupuh  (1)  sinom kawangun  antuk  dasa  carik  lan  pada lingsa ipun 8a, 8i,8a,8i,8i,8u,8a,8i,4u,8a. (2)  Pupuh  Ginada  madue  cihna  sakadi rasa  sedih  lan  kaciwa.  Ring  pupuh ginada  puniki  kawangun  antuk  pitung carik, pada lingsa ipun 8a, 8i, 8a, 8u, 8a, 4i,  8a.  (3)  Pupuh  Durma  cihnannyane wicaksana,  lan  madiging  piteket-piteken sane  becik.  Ring  pupuh  durma  puniki kawangun  antuk  pitung  carik,  pada lingsa  ipun  12a,  8i,  6a,  8i,  4a,  8i.  Uger- uger punika minakadi: 1. Guru  wilangan inggih
punika uger-uger wanda sajaronig  acarik,  2.  Guru  dingdong inggih  punika  uger-uger  wangun  suara ring  panguntat  sajaroning  acarik,  3. Guru  gatra  inggih  punika  uger-uger
katah  carik  sajaroning  apada.  Pupuh akehnyane  wenten  10  soroh  yakti  1. Pupuh  Sinom,  2.  Pupuh  Pangkur,  3. Pupuh  Ginada,  4.  Pupuh  Ginanti,  5. Pupuh Maskumambang, 6. Pupuh
Durma,  7.  Pupuh  Mijil,  8.  Pupuh Pucung,  9.  Pupuh  Semaransana,  10. Pupuh  dangdanggula  (Agastia,  1980: 18).Geguritan  punika  maduwe  cihna utawi fungsi sane  malianaan  inggih punika: (1) Pupuh Sinom maduwe cihna ramah, lan ceria. Ring  pupuh  sinom kawangun  antuk  dasa  carik  lan  pada lingsa ipun 8a, 8i,8a,8i,8i,8u,8a,8i,4u,8a. (2)  Pupuh  Ginada  madue  cihna  sakadi rasa  sedih  lan  kaciwa.  Ring  pupuh ginada  puniki  kawangun  antuk  pitung carik, pada lingsa ipun 8a, 8i, 8a, 8u, 8a, 4i,  8a.  (3)  Pupuh  Dangdang  maduwe cihna lues lan  alus.  Ring  pupuh dangdang  puniki  kawangun  antuk  roras carik,  pada  lingsa  ipun  10i,  4a,  6a,  8e, 8u,  8i,  8a,  8i,  8a,  8u,  8a,  4a,  8i,  8a.  (4) Pupuh  Pangkur  madue  cihna  pikenoh sane  sujati.  Ring  pupuh  pangkur  puniki kawangun  antuk  pitung  carik,  pada lingsa  ipun  8a,  11i,  8u,  8a,  12u,  8a,  8i. (5)  Pupuh  Maskumambang  madue cihna  rasa  sane  sidih.  Ring  pupuh maskumambang puniki kawangun antuklimang  carik,  pada  lingsa  ipun  4a, 8i,  6a,  8i,  8a.  (6)  Pupuh  Durma cihnannyane  wicaksana,  lan  madiging piteket-piteken  sane  becik.  Ring  pupuh durma  puniki  kawangun  antuk  pitung carik,  pada  lingsa  ipun  12a,  8i,  6a,  8i, 4a, 8i. (7) Pupuh Semarandana macihna haru lan prihatin. Pupuh  semarandana kawangun  antuk  pitung  carik,  pada lingsa ipun 8i, 8a, 8a, 8a, 8a, 8u, 8a. (8) Pupuh  Mijil  dagingnyane  ngenenin  indik pitresnan.  Pupuh  mijil  kawangun  antuk pitung carik, pada lingsa ipun 4u, 8i, 6o, 10e,  10i,  6i,  6u.  (9)  Pupuh  Pucung madaging piteket Agama. Pupuh pucung  puniki  kawangun  antuk  nem carik, pada lingsa ipun 4u, 8u, 6a, 8i, 4u, 8a. (10) Pupuh Ginanti macihna seneng utawi liang lan ngenenin indik pitresnan. Pupuh  ginanti  puniki  kawangun  antuk nem  carik,  pada  lingsa  ipun  8u,  8i,  8a,
8i, 8a, 8i. Kriya sastra
Geguritan kaanggen  ngantos  mangkin  ring  Bali.
Punika  prasida  iraga  cingakin  ring kauripan  krama  Baline  sadina-dina, Geguritan  punika  prasida  kanggen  ring upacara
yadnya,
lan prasida
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
kapanggihin  ring media  cetak utawi sasuratan,  prasida  kapirengang  ring radio. Geguritan puniki nenten ja kasurat saking  purwa  manten  nanging  ngantos mangkin malih wenten sang sane nyurat Geguritan  sane  nganggen  unteng  sane anyar  minakadi:  pitresnan, politik,  sosial pahlawan lan sane lianan. Silih  sinunggil  kriya  sastra  Bali purwa  sane  muponin  budaya  Baline inggih  punika  Geguritan  Ki  Untung Suraati,  sane  kasurat  olih  Dewa  Putu Tegeg  sane  maparab  Ki  Jakawana. Geguritan  Ki  Untung  Surapati  puniki nganggen  aksara latin, basa  Kawi  lan basa Bali. Geguritan Ki Untung Surapati puniki  madue  cihna  lan  ngranjing  ring kriya  sastra  sane  purwa.  Cihna  punika prasida  kacingak  saking  wentuk  kriya sastra  sane  madue  pada  lingsa  sane ngawangun Geguritan Ki Untung Surapati  punika.  Kapradnyan  sang pangawi  nganggen  kruna  lan  nganggen kosa basa sane becik.
Slanturnyane prasida kacingakin saking  wangun intrinsik utawi naratif , wangun naratif Geguritan  Ki  Untung Surapti  puniki  wenten  paiketan  siki sareng  sane  lianan.  Parindikan  sane wenten ring daging Geguritan Ki Untung Surapati  puniki  madaging konflik-konflik punika  mawinan  lelintihan  caritannyane becik.  Kacingak  saking  pragina  utawi lakon ring Geguritan Ki Untung Surapati kawentenan  pragina  sane  wastannyane mauwah  sakadi  Ki  Untung  dados  Ki Untung  Surapati.  Unteng  carita  saking Geguritan  Ki  Untung  Surapati  puniki inggih  punika  ngenenin  indik  pajalan idup, pitresnan lan kepahlawanan dadosnyane piteket-piteket sane kawedarang  olih  sang  pangawi  ring
Geguritan  Ki  Untung  Surapati  puniki ngicenin  sasuluh  majeng  sang  sane ngawacen  utawi  para  kramane  mangda prasida masolah sane becik .
Geguritan  Ki  Untung  Surapati puniki  nyihnayang  indik  kauripan  ring jagate. Pamargin critannyane ring Geguritan  Ki  Untung  Surapati  puniki ngenenin  indik  pajalan  idup  ring  jagate lan sapunapi iraga nyalanang swadarma dados manusa ring jagate. Krana sakadi iraga  uningin  akeh  parilaksana  jadma utawi  yowana  sane  nenten  manut. Nanging  akeh  masi  yowanane  sane maparisolah  becik.  Sakadi  ring  daging Geguritan  Ki  Untung  Surapati  puniki
wenten  makudang-kudang  piteket  sane prasida  iraga  anggen  imba  utawi sasuluh sane becik sakadi sosial. Ring Geguritan Ki Untung Surapati  Puniki  wenten nilai-nilai sane becik  lan  patut  katulad. Nilai-nilai luhurpunika prasida anggen iraga sasuluh sekadi satya ngamelanin panegara.  Lianan  punika  Geguritan puniki  ngicenin  iraga  imba  sapunapi yening iraga nyalanang pitresnan sumangdane sareng anak sane
wangsannyane  pateh.  Geguritan  puniki prasida  ngicenin  piteket  sang  sane nguacen  ngenenin  indik nilai agama sekadi tattwa, susila, lan sosial. Kajantenang ring
ajeng ngenenin  indik  Geguritan  Ki  Untung Surapati  puniki  prasida  katilikin  krana dangingnyane  becik  pisan  anggen  imba ring  koripan.  Lan  Geguritan  puniki durung  wenten  sane  nilikin.  Wenten kalih  tetilikan  asoroh  sane  kamargiang minakadi tatilikan asoroh sane kapertama  saking  Putu  Riska  Zanela 2015  tetilikannyane  mamurda  Tetilikan Struktur  formal , Intrinsik lan Nilai-Nilai Geguritan  Jaya  Prana.  Tetilikan  puniki nilikin  indik StrukturFormal , Intrinsik lan
Nilai-Nilai. Tetilikan sane  kaping kalih Made Dian Ayu Muryantini 2015 tetiliknnyane  mamurda  Wangun  Lan Teges  Bladbadan  Geguritan  Kasmaran. Tetilikan  puniki  nilikin  indik  wangun  lan teges bladbadan ring Geguritan kemanten nenten nilikin indik nilai . Panilik jagi nilikin indik.
Nureksain  Wangun Intrinsik lan  Guna Sarat  Geguritan  Ki  Untung  Surapati  olih Dewa  Putu  Tegeg.  Tetilikan  sane pacang kamargiang puniki jejeringnyane ngenenin indik geguritan lan penandangnyane  wangun intrinsik lan guna  sarat.  Saking  tetilikan  asoroh  ring ajeng jejering nyane pateh indik geguritan  nanging  pabinannyane  ring panandang.
Manut  saking  dadalan  pikobet ring  ajeng  prasida  kacutetan  kalih pikobet  inggih  punika  (1)  sapunapi wangun intrinsik geguritan  Ki  Untung Surapai,  (2)  sapunapi  guna  sarat geguritan  Ki  Untung  Surapati.  Madasar antuk  dadalan  pikobet  lan  bantang pikobet  sane  sampun  katlatarang  ring ajeng, prasida kacutetang tetujon tetilikan  inggih  punika  (1)  mangda
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
prasida uning wangun intrinsik geguritan Ki  Untung  Surapati, (2) mangda prasida uning  guna  sarat  saking  geguritan  Ki Untung Surapati.
Sadurung  nlatarang  indik  wangun intrinsuik lan guna sarat saking geguritan  Ki  Untung  Surapati  pacang katlarang dumun ngenenin indik kasusastraan.  Wenten  sujana  sane nlatarang  indik  kasusastraan  inggih punikaTeeuw (1984: 20) nlatarang kruna sastra  ring  basa  Indonesia  mawit saaking  kruna  sansekerta;  akar  kruna sas-,  ring  kruna  kria  yakni  ngajagin, ngicenin intruksi. Polih  pangiring –tra bisane  nyihnyang  piranti  lan  sarana. Olih krana  punika  sastra  prasida kaartosang  dados  sarana  paplajahan, buku instruksi utawi  pangajahan  sakadi Sipasastra, buku arsitektur , Kamasastra, buku  sane  ngenenin  pitresnan.  Wayan Budha  Gautama  (2007:  2)  nelatarang kasusastraan  makawit  saking  basa Sansekerta, sastra polih pangater “ka”miwah pangiring “an” dados
kasusastraan.  “Sas”  mateges  nyukat- nyukit  wiadin  ngukur,  “tra”  mateges piranti, dadosnyane sastra inggih punika aksara piranti ngajahin kaweruhan utawi ilmu.  Susastra  teges  ipun  daging sasuratan  sane  becik.  Kasusastraan inggih  punika  palaning  reriptayan  Ida Sang Kawiswara malarapan antuk pawisik  utawi  wahyu  sane  kaiket  basa utawi aksara sane lengut. Slanturnyanepacang  katlatarang  indik teges geguritan. Geguritan punika wantah  sastra  kuno  sane  maduwe  ciri sastra  klasik  utawi  kuno  sane  " bersifat anonim ",  artine  nenten  kauningang  sira sane  ngawi  kriya  sastra  punika.  Puniki santukan  daweg  zaman  nika  sang  sane ngawi  nenten  maduwe  manah  antuk " menonjolkan  diri "  lan  kriya  sastrane wantah  druen  sareng  sami.  geguritan punika witnyane saking kruna gurit sane mateges sajak utawi syair" (Poerwadarminta, 1986 :161). Manut Antara (2006: 3), kasusastraan  Bali  prasida  kakepah dados  makudang-kudang  soroh  manut saking tata cara iraga nyelehin minakadi:  1.  Manut  saking  tata  cara nuturang  wenten  kalih  inggih  punika sastra  gantian  lisan  utai  tutur  lan  sastra sasuratan.  2.  Manut  saking  wangun wenten  kalih  inggih  punika  sastra tembang  malih  kakepah  dados  papat
minakadi  sekar  rare,  sekar  alit,  sekar madia,  lan  sekar  agung,  lan  sastra gancaran  malih  kakepah  daados  tiga minakadi  tattwa  carita,  pralambang utawi  paribasa,  lan  palawakia.  3.  manut saking  aab  inggih  punika  kasusastraan Bali purwa lan Kasusastraan Bali anyar. 4.  Manut  saking  basa  sane  kaanggen olih  pangawi  inggih  punika  wenten  nem soroh  basa  sane  kaangen  luir  ipun sastra  Bali  mabasa  Jawa  kuno  sastra Bali  mabasaa  Sansekerta,  sastra  Bali mabasa  Bali  aga,  sastra  Bali  mabasa Bali  kuno,  sastra  Bali  mabasa  Bali tengahan,  lan  sane  kaping  untat  sastra
Bali mabasa Bali anyar. (5) Kasusastraan  Bali  kacingakin  saking dagingnyne inggih punika wenten pitung soroh  inggih  punika  weda  Bali,  agama, wariga, itihaasa utawi  wiracarita, babad, tantri, miwah satua.
Manut panlataran papalihan kasusastraan  ring  ajeng,  kasusastraan Bali manut saking aab kasusastraanyanne  prasida  kakepah dados kalih, inggih punika: kasusastraan Bali Purwa (tradisioanal) lan kasusastraan Bali Anyar(modern).
Sastra  Bali  purwa  punika  kasorohang dados  kalih  wentuk  inggih  punika Gancaran  (sastra  marupa  prosa)  lan
Tembang  (sastra  marupa  puisi).  Soroh wentuk  kasusastraan  Bali  purwa  inggih punika: (1) Sastra sane marupa Gancaran  utawi prosa Gancaran  utawi prosa  (karang  bebas)  prsida  marupa: (a). Tattwa carita, sakadi carita Ramayana,  Maha  Bharata,  Purana,
Tantri,  Cupak  Grantang,  Jajar  Pikatan,
Siap  Selem,  lan  sane  tiosan.  (b).  Pari Basa  sekadi:  Sesenggakan,  Bladbadan,
Sesonggan, Sloka, Wewangalan, Sesawangan, peparikan (Tinggen, 1988:
4).  (2)    Sastra  marupa  tembang  utawi puisi Tembang  inggih  punika  silih sinunggil  keseniaan  Bali  sane  ngranjing seni olah  vokal sane  nganggen nada- nada sane berlaras Pelog  miwah Slendro,  becik  punika  kebaktayang antuk  suara  utawi instrumen .  Tembang Bali  manut  sekadi  wentuknyane  wenten makudang-kudang tenbang inggih punika:  (a)  Sekar  Rare  utawi  Gending Rare, sakadi:
gending Dolanan ( permainananak-anak ), gending
Jejangeran  lan  gending  Sanghyang.  (b) Sekar  Alit  utawi  macepat,  sakadi: gending-gending sane nganggen pupuh.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
(c)Sekar Madya, sakadi: gending kidung.  (d)  Sekar  Agung  (Wirama), sakadi:  Kekawin.Saking  penlataran  ring ajeng  geguritan  Ki  Untung  Surapati ngranjing ring sastra Bali purwa. Putra (1997: 19) nlatarang wangun intrinsik inggih  punika  wangun sane  ngametuang elemen-elemen sane ngwangun  kriya  sastra,  pantaraning  siki elemen sareng elemen sane  lianan punika mapaiketan dadosnyane ngawentuk pasikian sane organis.
Wenten makudang-kudag
wangun
intrinsikunsur-unsur sane  ngawangun kria  sastra  minakadi  (1).  Unteng,  (2). Konflik utawi insiden ,  (3).  Genah  utawi latar,(4).  Lelintihan  utawi alur, (5). Pragina  utawi  lakon,  (6).  Piteket,  (7). Paribasa, (8). Pagenahan sang pangawi.  Ring  kria  sastra  akeh  sane nyihnayang indik guna sarat.
Koentjaraningrat  (1979  :  204)  maosang guna  saratinggih  punika  uteng  utawi piteket-piteket  sane  wenten  ring  daging geguritan  sane  banget  mautama  ring koripan  para  janane.  Tarigan,  (1986: 178)  maosang  guna  sarat  inggih  punika silih  sinunggil  sane  ngwangun  kriya sastra  sane  ngametuang  klimaks.  enten petang  soroh  guna  sarat  inggih  punika (1) nilai kawiranegaraan,  (2) nilai Wijaya,  (1981:  94-97)  maosang  susila punika  prasida  kaanggen  ngawentuk jadma  sane  susila,  budi  pekerti  luhur, lan  prasida  kanggen  ring  kulewarga, krama,  nusa,  lan  bangsa.  (3) nilai satia inggih  punika  ring  kamus  basa  kawi- indonesia  ,  satia  inggih  punika  sujati, yakti,  jujur,  mabaos  sane  becik,  becik, lan  pensucian  (Simpen  AB,  1982:  165). Ring  ajah-ajahan  Agama  Hindu  wenten sane  kawastanin  Panca  Satia  inggih punika    (1)  satia  herdaya  (2)  satia wecana  (3)  satia  semaya  (4)  satia  mitra (5) Satia laksana. (4) nilai babad  inggih punika  pajalan  utawi  panglimbak  saking aab ka aab. Sakadi babadbudaya inggih punika panglimbakang ngenenin budaya bangsa saking aab ka aab.

## KRAMANING TATILIK
Wendra  (2011:  31)  nlatarang kramaning  tetilik  inggih  punika  tata  cara sane  pinih  utama  kaanggen  panilik nyawis  pikobet  ring  sajeroning  tetilikan. Kramaning tetilik puniki mawiguna pisan anggen  muputang  saluiring  pikobet,
yadiastun  sampun  wenten  sepat  siku- siku  sane  katelatarang  panilik.  Ring sajeroring  kramaning  tetilik  prasida kawedarang indik 1. Palihan tetilik inggih punika  maosang  indik  sapunapi  tata cara  nureksain  data  ring  sajeroning tetilik.  Wendra  (2011:  32)  nlatarang palihan  tetilik kaartosang  daya  ( strategi) sane  ngatur  genah  tetilik  sumangdane panilik  prasida  ngamolihang  data  sane patut, sane adung sareng
karakteristikvariable miwah tetujong
tetilik.  Ring  sajaroning  tetilikan  puniki wantah nganggen palihan tetilik dekriptif kualitatif, inggih  punika  tetilikan  sane ngawedarang data sane sampun kapolihang. dekriptif  kualitatif puniki kaanggen  santukan  patut  sekadi  tetilik puniki, sane nyihnayang wangun intrinsik lan wangun nilai saking Geguritan  Ki    Untung  Surapati.  2.
Jejering  tetilik  Wendra  (2013:  32) nelatarang jejering tetilikan inggih
punika  piranti,  genah variable ,  sane dados  pikobet  ring  tetilikan.  Jejering tetilikan  madue  genah  sane sentral ring tetilikan  krana  ring  jejering  tetilikan punika data ngenenin variable sane pacang  katetilik  lan  kacingakin  olih  san sane dados penilik. Jejering ring tetilikan sane kamargiang inggih punika Geguritan Ki Untung Surapati. Samaliha panandang  ( objek )  tetilik  inggih  punika kahanan  indik  piranti,  jatma  utawi kawntenan marupa  parisolah  sane dados uratiang ring tetilikan. Panandang ring  tetilikan  sane  kamargiang  inggih punika  wangun intrinsik lan  wangun nilai .  3.  Piranti  seseleh  inggih  punika piranti  sane  kaanggen  ngamolihang data tetilikan.  Wendra,  (2013:  33) nelatarang  piranti  tetilikan  mapaiketan sareng kramaning sane kaanggen mupulang data .  Piranti  sane  kaanggen panilik  inggih  punika  kartu  data  4. Mupulang data dahat mawiguna pisan ri kalaning
ngamargiang tetilikan. Sugiyono,  (2012:  62)    nlataraang mupulang  data  prasida  klaksanayang kacingak saking seting, sumber, lan tata cara, yening kacingak saking seting data prasida  kapupulang  marupa alamiah (natural  seting), yening  kacingak  saking sumber datanyane,  mupulang  data prasida  nganggen sumber  primer lan sumber sekunder, selanturnyane  yening kacingak  saking  tata  cara  utawi  teknik mupulang  data  prasida  klasanayang
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
antuk observasi, interview, lan dokumentasi Hikmat  (2011:  71)  nlatarang yening tetilikan nenten madaging pamupulan data ,  tetilikan  punika  nenten prasida  kamargiang.  Nanging  yening sampun  mupulang data ,  durung  pastika mikolihang unteng sane becik, santukan kaluihan  tetilikan  nenten  kapolihang  olih kawentenan data kemanten.  Manut sane  sampun  katlatarang  ring  ajeng, tata cara sane anut ring sajaroning tetilik wenten asiki inggih punika studidokumentasi. 5. Data tureksa, sasampune  mupulang data ,  mangkin kalanturang antuk nureksain data . Arikunto  (2005:  45)  nlatrang,  " Data tureksa  pinaka  tata  cara  sane  ngenter dudonan data , mangda prasida ngwedarang  ring  wangun  dasarnyane". Ring  data  tureksa  malih  kakepah  dados 5  inggih  punika(1) identifikasi  data, (2) reduksi  data, (3) klasifikasi  data, (4) interprestasi data lan (5) panyutetan.

## PIKOLIH LAN TETEPASAN
Pikolih lan tetepasan saking tetilikan puniki inggih punika (1) wangun intrinsiki saking  geguritan  Ki  Untung
Surapati, (2) guna sarat saking geguritan  Ki  Untung  Surapati.  Pikolih wangun intrinsik saking  geguritan  Ki Untung  Surapati  wenten  8  soroh  inggih punika  unteng,  lelintihan, konflik utawi insiden, genah  utawi latar, pragina, piteket,  paribasa,  pagenahan  sang pangawi. Guna sarat saking geguritan Ki Untung  Surapati  wenten  4  soroh  inggih punika nulai kawiranegaraan, nilaii  etika utawi susila, nilai satia, lan nilai babad. Unteng  sane  kapikolihang  ring geguritan  Ki  Untung  Surapati  inggih punika  ngenenin  idik  “kawiranegaran”. Kawiranegaran indik payudan ring jagate.  Unteng  sane  lianan  ngenenin satia majeng ring masawitra.
Lelintihan  sane  kapikolihang  ring geguritan  Ki  Untung  Surapati  inggih punika lelintihan ka arep. Krana gegurotan  Ki  Untung  Surapati  puniki ngawitin  saking  anak  alit  sane  mawasta Ki  Untung  uling  cerik  ngantos  ipun  kelih tur  kadadosang  prajurit  olih  I  Kapten Mur.
Insiden sane  kapikolihang  saking geguritan  Ki  Untung  Surapati  inggih punika  indik  pitersnan  lan  payudan.
Pitresnan  I  Suzanah  sareng  Ki  Untung sane  nenten  kacumpuin  olih  Kapten Mur,  miwah insiden ngenenin  indik payudan  ri  kala  Ki  Untung  nglawan  I Welanda.
Genah utawi
setting sane kapikolihang saking geguritan Ki Untung Surapati  inggih  punika  magenah  ring pasihe  nyritayang  ri  kala  Paman  Patih pacang  mancut  uripne  Ki  Surapati,  ring tengah  buwi nyritayang  indik Ki Untung sane  pacang  ngamuk  ring  tengah  buwi sareng  timpal-timpalnyane lan ring tengah  kapele  nyritayang  ri  kala  kapal saking  wong  Bugise  kapariksa  olih  I Welanada,  wenten  masi  sane  magenah ring tengah pasareane Ki Untung.
Pragina  sane  kapikolihang  ring geguritan  Ki  Untung  surapati  inggih punika  pragina  protagonis  inggih  punika pragina  sane  madue  parilaksana  sane becik  punika  kasinahang  olih  pragina sane mawasta Ki Untung sane maduwe parilaksana becik, miwah pragina
antagonis  inggih  punika  pragina  sane nungkalik  sareng  pragina  protagonis dadosnyane  pragina  antagonis  maduwe parilaksana  sane  nenten  becik  utawi masolah ane kaon, sakadi pragina sane mawasta  Kapten  Mur,  Kapten  Luweis lan Ki Surapati.
Piteket  sane  kapikolihang  ring geguritan  Ki  Untung  Surapati  inggih punika  satia,  krana  iraga  dados  jadma ring  kahuripan  mangda  satia  sareng sawitra  miwah  satiangabelanin  jagat lan lascarya.
Paribasa  sane  kapikolihang  ring geguritan  Ki  untung  Surapati  inggih punika  wenten  sane  nganggen  basita pari  basa  “pepindan”  neket  kadi  jaje lapis,  kadi  kumbange  mangisep  madu. Lianan  punika  ring  geguritan  Ki  Untung Surapati  puniki  akeh  pisan  nganggen basita  pasibasa  imbanyane  sakadi bagus kadi Arjuna, tan pedag kadi Sang Hyang Ratih lan sane lianan.
Pagenahang  sang  pangawi  ring geguritan  Ki  Untung  surapati  inggih punika pagenahan sang pangawi kaping tiga,  krana  sang  sane  nyurat  utawi pangawi  saking  geguritan  Ki  Untung Surapati  puniki  nenten  ngranjing  utawi nenten  sareng  dados  pragina  ring geguritan  punika,  olih  krana  punika geguritan  Ki  Untung  Surapati  nganggen sudut  pandang  utawi  pagenahan  sang pangawi  sane  kaping  tiga.  Asapunika
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
sane kapikolihang ngenenin indik wangun intrinsik saking  geguritan  Ki Untung Surapati sane kakawi olih Dewa Putu Tegeg. Guna sarat sane kapertama inggih  punika nilai kawiranegaran,  san kapikolihang subakti majeng ring panegaran. Kaping kalih nilaietika susila sane  kapikolihang  Ki  Untung  sane maparilaksana  becik.  Sane  kaping  tiga nilai satia  sane  kapikolihang  KI  Untung sane baget satia majeng ring panegaran lan  lascarya  ngabela  jagat  utaminyane Negara Indonesia. Sane kaping pat nilai babad  sane  kapikolihang  kawentenan budaya sane kantun kasumbung.

## PAMUPUT
Madasar  antuk  pikolih  ring  ajeng indik  Wangun Intrinsik lan  Guna  Sarat Geguritan Ki Untung Surapati olih Dewa Putu  Tegeg  prasida  kacutetang  sakadi ring sor:
Wangun Intrinsik ring  geguritan  Ki Untung  Surapati  olih  Dewa  Putu  Tegeg inggih punika :
Unteng, teges unteng manut saking sujana  Pujiharto  (2012:  75)  maosang unteng  carita  punika  carita  sane  mawit saking  pengalaman  pangawi  saking wentuk  carita.  Unteng  carita  puniki nenten  kametuang  dados eksplisit , nanging  unteng  carita  punika  prasida kametuang  saking  sang  sane  ngwacen. Saking  geguritan  Ki  Untung  surapati puniki untengnyane inggih punika swadarmaning  manusa  ring  koripan antuk ngabela panegaran.
Lelintihan  carita  utawi alur manut Niko  Silver  lan  Rafa  Alexsander  (2004: 14)  maosang alur runtutan peristiwa sane sampun
kaatur
saking pengawinyane. Peristiwa ring alur
punika nenten kaucapang
ring
reruntutan sane pateh ring carita punika. Ring  geguritan  Ki  Untung  Surapati inggih  punika  lelintihan  kamargiang  ka arep (alur maju).
Konflik utawi insiden manut  saking Sukada  (1987:  58)  nlatarang insiden prasida  akepah  dados  kalih  inggih punika 1). Insiden pokok sane madaging unteng sane kajantenang saking cutetan carita  ring  kawentenan  plot.  2). Insiden sampingan inggih  punika insiden sane nenten  manut  saking  paristiwa logis sane  madaging  ide-ide  sampingan  olih
krana
punika nenten nujuang kawentenan  plot. Insiden sane  wenten ring geguritan Ki Untung Surapati inggih punika genenin payudan wong Indonesia sareng wong Welanda. Genah utawi latar manut
Suharianto  (1982:  33)  nlatarang  genah utawi  latar  inggih  punika  silih  sinunggil sane  nguangun  kriya  sastra  nenten prasida  kaicalang.  Ring  geguritan  Ki Untung  Surapati  inggih  punika  wenten desa,  kala,  patra  sakadi  desa  (punika magenah ring pasih, buwi, lan ring puri), kala  (ri  kala  wengi),  patra  (bagia mapitresnan,  bagia  sampun  dados manggala  lan  kamanggehang  dados Bupati).
Pragina  utawi  lakon  inggih  punika sasng  sane  nyolahang  daging  carita, wenten kalih soroh watek pragina inggih punika sane kapertama pragina
protagonis sane  madue  watek  sane besik,  lan  pragina antagonis punika madue  parilaksana  sane  nenten  becik utawi  corah . Ring  geguritan  Ki  Untung Surapati  praginanyane  wenten  akeh nanging  sane  dados  pragina  sane utama wenten Ki Untung Surapati.
Piteket  inggih  punika  ajahan  tata susila  sane  kametuang  saking  daging carita sane kamargiag,  ring geguritan Ki Untung  Surapati  inggih  punik  ri  kala iraga  nyalana  kahuripan  ring  jagate puniki  iraga  patut  madue  parilaksana sane  becik  lan  iraga  idup  ring  gumi nenten dados satata muyegan.
Paribasa inggih punika piranti utawi sarana mabebaosan  sane  utama  ri  kala makrya  lang  ngargiang  carita,  ring geguritan  Ki  Untung  Surapati  inggih punika  nganggen  paribasa  pepinda  lan sesawangan.  Imbanayne  sakadi  ring punggelan  pupuh  sinom  pada  sne kaping  pitu  nganggen  lengkara  “tan pedah  kadi  Sang  Hyang  Ratih”,  taler ring  punggelan  pupuh  pada  kaping  sia nganggen  lengkara  “Ki  Untung  bagus kadi Arjuna.
Pagenahan sang pengawi (Pujiharto 2012: 66) nelatarang, pangawi prasida nelatarang carita nyane saking  sisi  tengah  lan  sisi  jabaan.  Sane kapertama,  carita  katalatarang  olih  silih sinunggil  lakon  saking  tengahing  carita. Sane  kaping  kalih,  carita  prasida katelatarang  olih  jadma  ka  tiga.    Saking sudut  pandang ring  ajeng  prasida kakepah  :  1.  Jadma  perta  utama,  2.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Jadma kapertama sampingan, 3. Jadma kaping  tiga  kebatesin,  4.  Jadma  kaping tiga  sane  nenten  kabatesin.    Ring sut pandang ‘jadma  utama  sane  utama’, lakon  sane  macerita  nganggen  kruna- kruna  ngadewek.  Pragina  sane  utama nganggen  kruna  sekadi,  kruna  tiang. Ring  geguritan  Ki  Untung  Surapati inggih  punika  jadma  sane  kaping  tiga. Asapunika  sae  kapolihang  ring  wangun intrinsik saking  geguritan  Ki  Untung Surapati olih Dewa Putu Tegeg.
Guna  sarat  ring  geguritan  Ki Untung  Surapati  olih  Dewa  Putu  Tegeg inggih punika sane kapertama:
Nilai kawiranegaraan, wenten makudang-kudang teges
kawiranegaraan inggih punika (1) pageh tekening  agama  lan  Negara,  (2)  jadma sane  paripurna  krana  maduwe  watek sane luhur, wikan lan satia, (3)manggala perang  utawi  yuda  sane  padem  ring payudaan,  (4)  pragina  utama  ring  kria sastra. nilai kawiranegaraan ring geguritan  Ki  Untung  Surapati  inggih punika nyantenang indik subakti majeng ring Negara. Nilai susila  .  Wijaya,  (1981:  94-97) maosang
susila
punika
prasida kaanggen ngawentuk jadma sane susila,  budi  pekerti  luhur,  lan  prasida kanggen  ring  kulewarga,  krama,  nusa, lan bangsa.
Nilai satia  ring  ajah-ajahan  Agama Hindu  wenten  sane  kawastanin  Panca Satia  inggih  punika  (1)  Satia  hredaya inggih punika satia sereng pikyunan. (2) Satia wecana inggih punika satia sareng wecana  utawi perkataan. (3)  Satia semaya  inggih  punika  satia  sareng semaya  utawi janji. (4)  Satia  laksana inggih punika satiaa sereng parilaksana.
(5)  Satia  mitra  inggih  punika  satia sareng  pasawitran.  Ring  geguritan  Ki Untung Surapati inggih punika nyantenang  indik  maparilaksana  sane becik, nilai satia  sane  nyantenang  iraga mangda satia tekening wecana, herdaya, laksana, samaya miwah mitra.
Nilai babad nyantenang aab budaya  saking  nguni  lan  aab  budaya sane  wenten  ngantos  mangkin.  .  Babad perjuangan punika  nyritayang  indik perjuangan silih sinunggih bangsa saking aab ka aab. Babad mabuat pisan
krana  punika  nujuang  rasa  tresna majeng  ring  pertiwi  lan  panegaran.
Punika
prasida
numbuhang
panglimbakan  budaya  bangsa  iraga sane madue nilai luhur sane pinih becik.

## PITEKET
Manut sakadi sane sampun katlatarang ring ajeng prasida
kapolihang  piteket.  Piteket  ling  tetilikan kaaturang majeng ring:
Majeng  ring  krama  Bali,  yening pacang  nglestariang  budaya  Bali  lan kriya  sastra  miwah  nguningin  indik tattwa-tattwa lan pabesen ring sajeroning  kahuripan  prasida  ngwacen geguritan  Ki  Untung  Surapati  olih  Dewa Putu Tegeg.
Majeng  ring  pangwacen,  tetilikan puniki  prasida  ngicenin  kaweruhan  indik sastra  Bali  lan  guna  sarat  sakadi  ring geguritan puniki.
Majeng  ring  panilik  slanturnyane, tetilikan puniki prasida kaanggen pretiwimba  ri  tatkala  panilik  slaturnyane nilikin  indik  wangun intrinsik lan  guna sarat  utawi  kantun  mapaiketan  sareng tetilikan puniki.

## KAPUSTAKAAN
Arikunto, S. 2005. Dasar- dasarEvaluasiPendidikan . Jakarta: BumiAksara. Budha Gautama, Wayan. 2007. Kasusastraan Bali . Surabaya: Paramita. Granoka,  Ida  Wayan  Oka.  1981. Dasar-Dasar Analisis Aspek Bentuk  Sastra  Paletan  Tembang . Sebuah Pengantar Kuliah di Lingkungan FS Unud. Hikmat, Mahi M. 2011. Metode Penelitian  dalam  Perspektif  Ilmu Komunikasi dan Sastra. Yogyakarta: Graha Ilmu. Niko  sivester,  Rafa  Alexander.  2004 . Menulis Fiksi . Yogyakarta: Platinum. Koenjaranningrat.1979. Beberapa Pokok  Antropologi  Sosial .  Jakarta
: PT. Dian Rakyat.
Poerwadarminta, W. J. S. 1982. Kamus Umum Bahasa Indonesia . Jakarta:
Balai Pustaka.
Pujiharto.  2012. Pengantar  Teori  Fiksi . Yogyakarta: Ombak.
Putra, I. B. Rai. 1997. Struktur Otonom Susastra Babad Dalem .
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Denpasar: Fakultas Sastra Universitas Udayana Sugiyono.  2012. Memahami  Penelitian
Kualitatif. Bandung: CV Alfabeta. Suharianto, S. 1982. Dasar-dasar Teori Sastra. Jakarta: Widya Duta.
Sukada.  I  Made.  1983. Unsur  Insiden dan  Perwatakan  dalam  Fiksi. Majalah Widya  Pustaka. Th  I.  No. 2.  Denpasar:  Fakultas  Sastra Universitas Udayana.
Teeuw,  A.  1984. Sastra  dan  Ilmu Sastra. Bandung: Pustaka Jaya. Tinggen,  I  Nengah.  1982. Aneka  Sari Gending-Gending  Bali .  Singaraja: Rhika Dewata. Wendra,  I  Wayan.  2013. Buku  Ajar Penulisan Karya Ilmiah . Singaraja: Universitas Pendidikan Ganesha.
Wijaya,  I  Gede.  1981. Pengantar Agama Hindu untuk SMTA . Denpasar: Setia Kawan